INGRS เพิ่มทุนบ.ย่อย “อินโดฯ” หนุนถือแตะ 76%
INGRS เพิ่มทุนบ.ย่อย “อินโดฯ” หนุนถือแตะ 76%
21 ม.ค. 2564

บริษัท อิงเกรส อินดัสเตรียล (ไทยแลนด์) จำกัด (มหาชน) หรือ INGRS แจ้งว่าที่ประชุมคณะกรรมการบริษัทในวันนี้ (21 ม.ค.) อนุมัติให้เพิ่มทุนจดทะเบียนของ PT Ingress Malindo Ventures (PT IMV) จากทุนจดทะเบียนเดิม 59,999,996,625 รูเปียอินโดนีเซีย แบ่งออกเป็นหุ้นสามัญ 6,760,563 หุ้น มูลค่าที่ตราไว้หุ้นละ 8,875 รูเปียอินโดนีเซีย เป็นทุนจดทะเบียนใหม่ 99,999,994,375 รูเปียอินโดนีเซีย
แบ่งออกเป็นหุ้นสามัญ จำนวน 11,267,605 หุ้น มูลค่าที่ตราไว้หุ้นละ 8,875 รูเปียอินโดนีเซีย โดยการออกหุ้นสามัญใหม่จำนวน 4,507,042 หุ้น มูลค่าที่ตราไว้หุ้นละ 8,875 รูเปียอินโดนีเซีย รวมทั้งสิ้น 39,999,997,750 รูเปียอินโดนีเซีย (หุ้นใหม่)
สำหรับวัตถุประสงค์ของการเพิ่มทุนจดทะเบียนของ PT IMV เพื่อเพิ่มมูลค่าสินทรัพย์ที่มีตัวตนสุทธิ (Net Tangible Assets) ของ PT IMV
โดยหุ้นใหม่ทั้งหมดจะถูกจองซื้อโดย Ingress Precision Sdn. Bhd. (IPSB) ในราคาหุ้นละ 8,875 รูเปียอินโดนีเซีย โดยที่หุ้นร้อยละ 90 ของหุ้นทั้งหมดใน IPSB ถูกถือโดย Ingress Industrial (Malaysia) Sdn. Bhd. ซึ่งเป็นบริษัทย่อยของ INGRS
ขณะที่ผู้ถือหุ้นอื่น ๆ ใน PT IMV อันได้แก่ KK, Yonei และ PT Tidarจะสละสิทธิในการจองซื้อหุ้นใหม่ซึ่งออกโดย PT IMV ดังกล่าว ดังนั้น โครงสร้างผู้ถือหุ้นของ PT IMV ภายหลังการเพิ่มทุนจดทะเบียน IPSB จะถือหุ้นเพิ่มเป็น 76% จากเดิม 60%
 